AIŠKINAMASIS RAŠTAS

Dėl Molėtų rajono savivaldybės tarybos 2016 m. sausio 28 d. sprendimo Nr. B1-7 „Dėl Molėtų rajono savivaldybės mokinio krepšelio lėšų paskirstymo, naudojimo ir perskirstymo tvarkos aprašo patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Lietuvos Respublikos Vyriausybė 2016 m. kovo 30 d. nutarimu Nr. 303 „Dėl Lietuvos Respublikos Vyriausybės 2001 m. birželio 27 d. nutarimo Nr. 785 „Dėl mokinio krepšelio lėšų apskaičiavimo ir paskirstymo metodikos patvirtinimo“ pakeitimo“ panaikino nuostatas, reglamentuojančias neformaliojo vaikų švietimo programų, išskyrus ikimokyklinio, priešmokyklinio ir formalųjį švietimą papildančio ugdymo, finansavimą. Taip pat patikslintas metodikos 12.1 papunktis, kad mokyklos ugdymo procesui organizuoti ir valdyti skiriama ne daugiau kaip 10 procentų nuo lėšų, skirtų ugdymo planui įgyvendinti, išskyrus kaimo gyvenamojoje vietovėje esančias mokyklas, turinčias iki 120 mokinių, kurioms numatoma ne daugiau kaip 13 procentų nuo lėšų, skirtų ugdymo planui įgyvendinti. Taip pat ne mažiau kaip 4 procentai lėšų turi būti skiriama psichologinei, specialiajai pedagoginei, specialiajai ir socialinei pedagoginei pagalbai organizuoti ir paslaugas apmokėti (pakeitimas įsigalioja nuo 2016-09-01).

Todėl ir Molėtų rajono savivaldybės mokinio krepšelio lėšų paskirstymo, naudojimo ir perskirstymo tvarkos apraše, patvirtintame Molėtų rajono savivaldybės tarybos 2016 m. sausio 28 d. sprendimu Nr. B1-7 „Dėl Molėtų rajono savivaldybės mokinio krepšelio lėšų paskirstymo, naudojimo ir perskirstymo tvarkos aprašo patvirtinimo“ reikia padaryti pakeitimus.

**2. Šiuo metu esantis teisinis reglamentavimas**

Lietuvos Respublikos Vyriausybė 2016 m. kovo 30 d. nutarimas Nr. 303 „Dėl Lietuvos Respublikos Vyriausybės 2001 m. birželio 27 d. nutarimo Nr. 785 „Dėl mokinio krepšelio lėšų apskaičiavimo ir paskirstymo metodikos patvirtinimo“ pakeitimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nenumatoma.

Teigiama: iš mokinio krepšelio lėšų neformalus vaikų švietimas bus finansuojamas tik I ketvirtį, o II,III ir IV ketvirčius iš valstybės biudžeto ir/arba Europos Sąjungos finansinės paramos ir bendrojo finansavimo lėšų.

**4. Priemonės sprendimui įgyvendinti**

Nėra

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Mokinio krepšelio lėšos.

**6.Vykdytojai, įvykdymo terminai**

Molėtų rajono savivaldybės administracijos Kultūros ir švietimo skyrius, ugdymo įstaigos.

Parengė

Kultūros ir švietimo skyriaus vyriausiasis specialistas

Arvydas Jurkšaitis